Diari Oficial de la Generalitat Valenciana


Sumari del DOGV 4280, del 27-06-2002 (2002/6157)

Notificació al senyor Francisco José Martí Giner.
-------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6157


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Francisco José Martí Giner. [2002/F6157]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació d'objeccions al senyor Francisco José Martí Giner, ja que no s'ha pogut practicar en el seu domicili.
  
En relació amb l'expedient de referència que es troba en tràmit en este servici territorial, i examinada la documentació aportada, s'observa la falta de documents que s'indiquen a continuació:
  
- Falta: en la documentació presentada no consten ingressos o els que figuren es consideren desproporcionats en relació amb el preu d'adquisició de l'habitatge i del garatge i/o annexos vinculats (inferiors a la dotzena part del seu preu; article 10.4 del Decret 173/1998, de 20 d'octubre, del Govern Valencià), per la qual cosa haurà de justificar els ingressos percebuts, mitjançant la presentació de:
  
· En el supòsit de tindre l'obligació fiscal d'autoliquidar l'Impost sobre la Renda de les Persones Físiques, hauran d'aportar la declaracions del citat impost del senyor Francisco José Martí Giner, corresponent al període impositiu immediatament anterior, amb termini de presentació vençut (IRPF 2000) a la sol·licitud de finançament qualificat.
  
· En el cas que no tinga obligació fiscal de realitzar-la, haurà d'aportar la notificació-liquidació dels càlculs efectuats per l'Agència Tributària en relació amb la sol·licitud de devolució (models 104 o 105).
  
· En el cas que no haguera tingut obligació fiscal de realitzar la declaració del IRPF, i que tampoc hagueren cursat les sol·licituds de devolució ràpida (models 104 o 105), haurà d'aportar declaració responsable dels ingressos percebuts durant l'any 2000 per cada un dels membres de la unitat familiar que es troben en este supòsit, havent d'adjuntar a esta la següent documentació: informe de vida laboral, certificat o certificats de retencions emés per les empreses en què haja prestat servicis, nòmines; en el supòsit de pensionista, el certificat de la pensió i si es tracta de treballadors amb prestació o subsidi de desocupació, s'aportarà el certificat de l'INEM: tot això, sense perjuí que puguen acreditar qualsevol altre rendiment computable a efectes de determinar la base imposable de l'Impost sobre la Renda de les Persones Físiques.
  
- Falta: el certificat bancari que acredite el préstec qualificat obtingut pel promotor, en el qual s'indique el reial decret, la quantia del préstec, el número d'expedient de construcció.
  
- Falta: l'aval individualitzat que garantisca les quantitats entregades a compte, on figure el número de compte especial, atés que en l'aportat no la indica.
  
- Annex al contracte, per quadruplicat, firmat pel comprador/s i pel venedor en què conste la clàusula referent als ingressos, en la qual el comprador declara que els seus ingressos familiars ponderats no excedixen de 5,5 milions de pessetes anuals.
  
- Haurà d'aportar annex al contracte per quadruplicat, firmat pel comprador i pel venedor, on faça constar la data del contracte.
  
- S'aprecia discrepància entre el carrer d'accés de l'habitatge que figura en la qualificació provisional i l'expressat en els contractes, per la qual cosa haurà de resoldre's la dita discrepància i aportar annex, al contracte per quadruplicat, firmat per ambdues parts, on s'aclarisca la dita discrepància.
  
- En el cas que el contracte haguera sigut realitzat en l'any 2002, haurà d'aportar annex al contracte per quadruplicat, firmat pel comprador i pel venedor, en què figure el preu de l'habitatge en euros de conformitat amb els màxims establits en la qualificació provisional.
  
Així mateix hauran de modificar la forma de pagament perquè la suma de les quantitats a compte i el préstec hipotecari siguen igual al preu de venda total.
  
- En el cas que la data del contracte de compravenda és posterior al 12 de febrer de 2001 haurà d'aportar la clàusula obligatòria de prohibició i limitació a la facultat de disposar de l'habitatge, per la qual cosa haurà d'aportar annex al contracte firmat per les parts per quadruplicat, o esmena d'escriptura, en la qual figure la clàusula següent: «L'habitatge objecte de la present compravenda, per a la qual s'ha obtingut préstec qualificat, no podrà ser transmés inter vivos ni cedit el seu ús per cap títol durant el termini de 10 anys comptadors des de la formalització del préstec qualificat, excepte autorització dels Servicis Territorials d'Arquitectura i Habitatge, prèvia cancel·lació del préstec i reintegrament de les ajudes econòmiques directes rebudes incrementades amb els interessos legals meritats des del moment de la percepció, a l'administració o administracions concedents.
  
- En el cas que la data del contracte de compravenda és posterior al 12 de febrer de 2001 haurà d'aportar la clàusula obligatòria relativa a la prohibició de desqualificació voluntària de l'habitatge en el termini de 15 anys des de la qualificació definitiva d'esta, per la qual cosa haurà d'aportar annex al contracte per quadruplicat firmat per les parts, o esmena d'escriptura, en el qual figure la clàusula següent: «L'habitatge objecte de la present compravenda, que s'acull a les mesures de finançament establit pel Reial Decret 1.186/1998, de 12 de juny, en la seua redacció donada pel Reial Decret 115/2001, de 9 de febrer, no podrà ser objecte de desqualificació voluntària a petició dels propietaris fins transcorreguts 15 anys comptadors des de la qualificació definitiva d'este».
  
Nota: les fotocòpies aniran acompanyades de l'original per a ser confrontades.
  
Cosa que es comunica i se'l fa sabedor que disposa d'un termini de 15 dies naturals, comptadors des del sendemà de la notificació del present requeriment, perquè esmene les objeccions assenyalades i, si és procedent, aportació dels documents que s'indiquen, i se li advertix que si així no ho fera, se'l podrà declarar sense cap dret en el tràmit i dictar l'oportuna resolució de l'expedient, o si procedix, s'iniciaran els tràmits oportuns per a la declaració de caducitat de l'expedient; tot això en compliment del que disposa l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992).